
De ltllltatlliMy que In humanam societatem e Chri- 
stiana Religione perpetuo snnt profectae, Oratlun- 
rolam hanc meam ln lneem edituro, oul potissimam 
nuncuparem, non diu mihi, multumque fuit cogitan- 
dum. Tu statlm , Amplissime Praesul , meae menti 
oeeurrlstlt tibi eam lure optimo deberi existimavi. 
Ut enim eaetera , quae me ln hanc sententiam ad- 
ducebant, omittam, quod ln hoc pietate, ac litteris 
non ultimo Neapolitani Regni Heminario rhetorem 
gero, atque huius generis scriptito argumenta, be- 
nignissimae tuae In me indulgentiae omnino refe- 
rendum est acceptum s tu mc, cum primum Aversa- 

n»m faane Mlhedru moderandam ragceplstl , ne> 
nlae ut rogante, aM Impellente, ant madente, sed 
ipee per te mmma tu voluntate a domestico otio , 
inertiaque ad amplissimam, Ecclesiae bono, pueros 
edocendi provinciam revocasti. Deinde ad Te eoplosl 
balas faadl velutl dominam ex lege spectat qule- 
quid In eodem fando et exealtnm est , et enatam. 
Accedit illud , quod non minimam ln se habet mo> 
mentam , lucubratiunculam bane meam gravUsi* 
mnm praeseferre Religionis argumentumi eccui po> 
tlns dicanda ea erat ! cuiusnam digniori nomine , 
atque auspiciis tutatam oportebat eam per typos e* 

vulgari T Ve profecto amplissimum Bcllglouls Anti- 
stitem , ma sibi auspicem , et singularem patro- 
nam i ure quodam Illa suo vindicabat , qum ntah 
nut et privatum hominem, et Poatlfleium tenentem 
elavum acerrimum perpetuo experta eet vindicem , 
an propugnatorem, vlgllantlsslmum custodem, per- 
muniti cunque amplificatorem. Quam enim gloriose» 
quamque praeclare et sanctissimis vitae exemplis , 
et legum opportunitate , et scriptorum salubritate, 
et impendiorum e (Tusa largitate fueris hactenus de 
Hellglonis emolumentis, nitore , atque amplitudine 
meritus , et adhuc in dies merearis , neque vacat 


Digitized by Google 



\ 


Dele, iw^im tu ne patitur modestia referre* Cete- 
rum qnieqnld , et qualeennque demum est opnsen- 
lum hocee meum pro tua in me satis fant, superque 
spectata benevolentia te libenter excepturum, mel- 
qne ln te ((rati animi , perpetuaeque observantiae 
testem, ae pignus habitarunt spero. Sospitem, atque 
Ineolumen te 1). O. 1. In annos plurimos praestet. 
< 

Datum Aversae ex aed. Seuu X IUI. Martii An. 
Bep. Sal. flDGCCLVUl. 

In specie autem fictae simulationis, sicut reliquae virtutes, ita pietas 
Inesse non potest; cum qua simul et sanctitatem, et religionem tolli ne- 
cease est; quibus sublatis, perturbatio vitae sequitur, et magna confu- 
sio. Atque haud scio, an pietate adversus Deos sublata, fides etiam, et 
societas humani generis, et una excellentissima virtus justitia tollatur. 

Cic. dc Nat. Utor. Ub. t. 2. 

IVekihem vestram profecto esse arbitror , Auditores , 
quem lateat de nno summo , praestantissimoque Numi- 
ne, qui singulari prorsus, atque admiranda providentia, 
et consilio, quaecumquo in hac rerum universitate fiunt, 
et geruntur, administrat, regit, ac moderatur, insitam 
a natura ipsa hominum mentibus, insculptam, penitus- 
que consignatam esse certissimam opinionem. Nulla enim 
fuit unquam tam immansueta , tam ferrea , et efferata 
gens, quae, qualem habere deceret Deum, quamquam 
ignoraverit, habendum tamen esse, in dubium aliquando 
revocarit. Ad quem videlicet venerandum, placatum sibi 
eilicicndum, debitaque pietate prosequendum magnificen- 
tissima passim ex tructa templa, altaria excitata , religio- 
sissimae institutae caeremoniae , a caeteris quibuscum- 
que negotiis vacui solemnes dies dedicati, publicae, pri- 
vataeque non sine gravi animorum , et corporum com- 
positione, rituumque apparatione conceptae , adhibitaeque 
supplicationes, egregiae mactatae hostiae, sanctissimique 
destinati , ct summo ah omnibus in honore habili Sacer- 

dotes. Tanta vero insedit semper non modo Graecorum, 
ct Romanorum, qui universas nationes, atque gentes ma- 
xime omnium religione superarunt , sed ct antiquorum 
admodum populorum animis divinae humanarum rerum 
providentiae persuasio, ut nihil publice, aut privalim mo- 
lirentur, susciperent, agerentque, nisi Deorum suorum 
per oracula, atque auspicia perspecta voluntate, corum- 
que praesentissimo Numine, atque ope implorata. A Deo 
nimirum humanas pendere sortes , a Deo sapienlissimo 
mundum hunc administrari , ab coque nobis agendi ca- 
pienda primordia , rectissime arbitrabantur. Atque indo 
factum est , ut caeteris prudentiores , multoquo consul- 
tiores apud omnes perpetuo politicos noncupali, et exi- 
stimati sint Osiris aegy piius, Zoroastres persa, graeeo- 
rum Orpheus , romanorum Numa, qui ad firmandas, ao 
melius constabiliendas suarum civitatum opes , dignita- 
tem , incolumitatem nihil Religione, tamquam unico re- 
gnorum praesidio, antiquius habuerunt. Quae cum do fal- 
sis, atque ab omni parte vitiosis religionibus utpole a 
vera unius summi Numinis per hominum culpam, erro- 
resque deformata religione profectis , gravissimis igno- 
rantiae tenebris obscuratum habentes intellectum per- 
sapienter statuerunt homines, quid, obsecro vos, Audito- 
res humanissimi, de sanctissima, ac divina Christi Reli- 
gione affirmandum arbitremini ? Nonno Societatis huma- 
nae universae verissima , et praecipua parens , custos , 
munitissimumque propugnaculum iure optimo habenda 
ea est t Verum enimvero miserrimis hisce nostris tem- 
poribus illustrioris, ac melioris notae praepostera ap- 
pellatione, nnneupatis, improbi, dissoluti, perfidiosi qui- 
dam homines extiterunt , qui praeclaro civicae charila- 
tis obtentu, ac nomine, vanis insanientis sapientiae com- 
mentis imperitorum deceptis animis, ct ad omne flagi- 

tium sollicitatis, iustam a Deo constitutam dominationem 
contemnentes, maicstatem blasphemantes, florentissimas 
Europae provincias perturbarunt, miscuerunt, miseran- 
dum in modum dilaniarunt. Ut suas autem legibus so- 
luti explerent liberius cupiditates, ut impunius grassa- 
rentur, ut ad „Acrosaucta quaccumquo evertenda, et per- 
fringenda iura valerent magis, cum societati consultum 
sese, ac provisum velle iniquissime iactitarent, funestum 
primum, ac perniciosum Christianae Religioni bellum in- 
dixerunt. Quorum impiae , ac pestiferae constringendae 
retundendaeque impudentiae gratia , illud nostra impri- 
mis, qui ad omnem pietatem, ac Rcligiouein intra Se- 
minarii huius sacra penetralia a vigilanlissimis modera- 
toribus et exercemur, et informamur , interesse visum 
fuit, quantum Christianae Religioni humana debeat So- 
cietas, aeademieis hisce nostris exercitationibus in me- 
dium , apertumque proferre. Atque iu hoc genere tam 
copiosa , tamque infinita dicendarum rerum obversatur 
ante oculos seges, ut difficilius sit Orationis principium, 
quam exitum invenire, nec mibi, qui neque usu, atque 
exercitatione salis, et parum ingenio possum , mediocri- 
ter sane pertimescendum, ne tantum, tam amplum, tam. 
que illustre argumentum pro sua sim dignitate pertra- 
ctaturus. Verum illud unum ad dicendum aggredi hae- 
sitantem me vehementer excitat, et confirmat, quod a- 
pud gravissimos, ac religiosissimos, deque hominum So- 
cietate optime semper meritos viros agendum est hodierna 
die , quos aequitate , indulgentiaque sua meam dicentis 
infantiam complexuros, ac sustentaturos esse spero, eer- 
toque confido. Quae si mihi subsidia tribui, concedique 
sentiam, perficiam profecto, ut totius humanae Societa- 
tis Christianam Religionem propriam basim, ac validis- 
simum fundamentum , quo nimirum , velut in aedificiis 

stante, inclinante, ac ruente, stet, inclinet, aut ruat illa 
praeceps, neccsse est, vestris prope oculis intueamini. 

Gt primum: ut, unde res haec tota proficiscitur, inde 
nostram exordiamur Orationem , exploratissimum illud 
est, et communi Politicorum suffragio comprobatum, ni- 
hil humanam Societatem esse aliud, quam concilia, coe- 
tusque hominum, qui ad unum aliquem sibi propositum 
consequendum finem , et summa voluntatum consensio- 
ne , et pari consiliorum , atque actionum societate pro 
viribus adnituntur, coquo nltsolutiorem, et perfectiorem 
cam , quo magis seeum invicem consentit , et colligata 
est, existimari. Ex quo sano hoo etiam consequatur, o- 
porlet, ut animorum coniunctiouis, concordiaeque aptius, 
lenaciusquo vinculis, quam legum soveritate, supplicio- 
rum metu, magistratuum potestate constare, et contineri 
eam fateamur. Quae cum ita seso habeant , nemo est 
profecto, ut opinor, qui non videat, praeter unam Chri- 
sti Religionem ex universis , quae unquam exlilerunt , 
aut exliturao sint , Religionibus nullam sane aliam hu- 
manae societati et excitandae , et conservandae accom- 
modatiorem , magisque conducibilem inveniri. Ita enim 
-divinitus comparata est , ut natura , et ipsomet suo in- 
stituto ad unum, idemque communiter sentiendum, agen- 
dumquo una omnium spectet maxime , et potentissima 
communionis interpres , et efficacissima conciliatrix iu- 
re, meriloque habeatur. Quae cum e diversissimis, dis- 
iunclissimisquc populis , ac nationibus litterarum cultu, 
morum, legum, institutorum ratione seso inter immane 
quantum discrepantibus longe, laleque , terra , mariquo 
propagetur, per unius tamen divini Legislatoris princi- 
patum, per unius Fidei professionem, per unius summi 
Antistitis auctoritatem, per mysteriorum eorumdora, ri- 
tuumque communicationem una est prorsus, eademquo, 

ut aptissimis velati compactam, et coagmentatum mem- 
bris unum constituat venustissimum corpus, ct eam prae- 
cipuam ob causam a caeleris omnibus secernatur. Ad hanc 
ipsam vero confirmandam , ct Christianorum animis al- 
tius insinuandam pulcherrimam veritatem quam multae 
passim, gravissimaequo in divinis illis tum vetusti, tum 
foederis novi libris sententiae, ac pracoptiones, quot ad 
significandam adumbrata symbola 1 quam multa ct acu- 
te, ct subtiliter a sanctissimis, ct eruditissimis Ecclesiae 
Patribus , ac Doctoribus disputata , disserta , conclusa ! 
Ecquid aliud, ut cactera brevitatis causa, praetermittam, 
ecquid aliud sibi voluerunt de regno in seipso diviso 
desolando , de ovili uno , unoque pastore , aliacquo ab 
humani generis Servatore allatae in Evangclio sapientis- 
simae parabolae, et comparationes? Quid religiosissima 
Illius Deo Patri facta, ct saepius repetita precatio, ut 
tinum essent sui , sicut ipse , et Pater unum sunt ? 
IVonne intimam, summam, absolulissimamque animorum 
nostrorum coniunctionem significarunt , ct inculcarunt ? 
Verum , quod summa-, et caput est omnium , Charitas 
profecto est, cunctarum virtutum beatissima parens, stre- 
nuissiina vindex, praeclara gubernatrix : non humana illa 
quidem, neque ullis aut Rhetorum praeceptionibus, aut 
excellentium Philosophorum disciplinis consignata, sed 
quam ille ipse Religionis Auctor, ae totius sanctitudinis 
fons, atque origo Christus Iesus o Coelo delatam agre- 
stes, barbaras, inhumanas, omnibus flagitiorum sordibus 
inquinatas ipse per se edocuit gentes : quam admirandis 
suis consecravit, et confirmavit exemplis : quam novae 
huic, vcracquo Religioni nulla, unquam incurrentium ho- 
stium impressione labefactandae firmissimam posuit vo- 
luti basim , ac fundamentum, quam suorum asseclarum 
propriam praecepit cs60 notam , ao tesseram singularem: 

quam nullis circumscripsit locorum, temporum, ac per- 
sonarum adiunctis, ut non parentes modo, consanguineos, 
propinquos, vicinos, amicos, et necessitudine quacunque 
coniuncles, sed et inimicos ipsos amare, diligere, com- 
plecti, largis afficere, et cumulare beneficiis teneamur. 
Atque huius tantae, tam praestantis, egregiaeque virtu- 
tis pleni omnes sacri sunt libri, plena Doctorum volu- 
mina , plenae Condonatorum voces. At quanta illius ad 
hominum animos conciliandos, et obstringendos perpetoa 
vis extiterit, et efficacitas, et quam ingentes ex ea hu- 
mana societas retulerit , et adhuc in dies referat com- 
moditates , luculentissimos testes appello viduarum , et 
quorumvis egenorum inopiae , ac solitudini sublevandae 
oollata in medium privati aeris permagna patrimonia. 
Testes innumeros mendicorum greges appello non a cae- 
leris, modo, set et a ditioribus plerumque, ac potentio- 
ribus aut data suis ipsorum manibus quotidiana stipo su- 
stentatos, aut sua secum una exceptos mensa, humanis- 
simeque tractatos : Testes aegrotantium curandae valetu- 
dini excitata passim, atque omnibus tum ad animi pie- 
tatem, tum ad corporis commoditatem rebus, ac servi- 
tiis optime instructa nosocomia. Testes ad tutandam puel- 
larum pudicitiam, et puellorum, nullo omnino suscepto 
impendio , rectam institutionem peropportuna constituta 
Hospitia, atque Gymnasia, et a sapientibus moderatori' 
bus integre, severe, sedulo administrata. Testes tot mi- 
serrimorum hominum millia e Turearum , Maurorum , 
atque aliorum id genus barbarorum immani servitute a 
Christiana liberalissima largitate redempta, et in opta- 
tam libertatem vindicata. Testes populos, ac nationes im- 
manitate barbaras, multitudine innumerabiles, locis infi- 
nitas, quas Evangelicae charitalis insatiabili quodam ar- 
dore inflammati nostri Sacerdotes a Patriae, suorumque 

iucundilatequam longissime abstracti per montes, ac syl- 
vas, per nives , ac pruinas , per infestas latronibus , ac 
helluis regiones nullis laboribus, aut aerumnis fracti, ac 
debilitati ab errore ad veritatem, a licentia ad officium, 
a turpitudine ad honestatem, a vitiis ad virtutes, a fe- 
ritate ad humanitatem, ab exitio, atque interitu ad sa- 
lutem, ac vitam revocarunt. Testes veros hominum ama- 
tores, et acerrimos custodes, qui pestilentibos , et con- 
tagiosis per urbes , atque oppida grassantibus morbis y 
sua posthabita, alienae sese penitus saluti recreandae de- 
diderunt, qui dies, ac noctes hac, illae, quo suam ma- 
gis operam res postularet, inter cadaverum insepultos a- 
cervos , ac mortis metum discurrentes , et larga subsi- 
diorum opportunitate , et opportuna alloquiorum suavi- 
tate morituros consolati , et mitiorem illis morbi acer- 
bitatem, et tolerabiliorem mortem effecerunt. Testes tc- 
terrimas, et ad extremam internecionem inclinantes tam 
publicas, quam privatas extinetas Charitatis Christianae 
ope inimicitias, simultates depositas, carissimorum fra- 
trum loco habitos, atque acceptos inimicos, et seditio- 
nibus compressis, metu, ac periculis liberatas civitates. 
Vos denique, mutae regiones, vos maria, insulae, portus, 
et sola terrarum ultimarum testes imploro. Quae est 
enim ora, quae sodes, qui loous, in quo non extent per- 
angustae huius virtutis impressa vestigia? Iamvero quod 
omnes sapientes, quod politici, et eruditi omnes sine ulla 
sententiarum varietate adfirmant, inficiari omnino non de- 
bet, a strenua videlicet, et accurata legibus obtempera- 
tione^ lustitiac, ac virtutum caeterarum cultura, et exer- 
citatione, ab animorum expolitione, a Magistratuum mo- 
deratione, et abstinentia, ab Ordinum singulorum in suis 
quorumque officiis continentia , atque observantia totius 
humanae Societatis amplitudinem, incolumitatem, salu- 

4em, et robur omne e propriis veluti radicibus emana- 
re, et mirandum in modum efflorescere. Atqui ad uni- 
versa isthacc bona cumulatissimo comparanda, et sarta, 
tcctaquo diutissime conservanda Christianam unam Reli- 
gionem, si divinam illius indolem, ac naturam paullo at- 
tentius inspiciamus et natam , et factam comperiemus. 
Cum enim bonitatis, et sanctitatis fontem, Deum ipsum 
auctorem, et conditorem ferat suum, et ipsa per se san- 
ctissima sit, oportet, et originis suae praecipuum velut 
insigne praescierat, ac profiteatur sanctitatem, non com- 
munem , non vulgarem , non tralaticiam , verum excel- 
lentem, egregiam, singularem; quam in sacrorum pro- 
curatione, in legibus, institutis, in administris, in suis 
cuiuscunque classis cultoribus integerrime praescribit cu- 
stodiendam. Et certo : nemo unus, nisi Religionis peni- 
tus rudis, potest ignorare, quantum, quamque grave, et 
implacabilo Illi sit cum flagitiis, ac flagitiosis bellum, 
quam sedulo, quam enixe, et studiose, ad natorum suo- 
rum, et puerorum imprimis, atque infimae plebis expo- 
liendos animos, et salutaribus doctrinis informandos con- 
tinenter adlaboret. Quanta legum severitate, verborum, 
ac rationum gravitate, poenarum comminationibus, prae- 
miorum largitate in vetitum nefas sponte sua ruentes ho- 
mines a sceleribus deterreat, a vitiorum corruptela de- 
fendat, et culparum initia ipsa, taciteque obrepentes coer- 
ceat cogitatus : ad virtutes autem maximo excolendas o- 
pere, et impigre exercendas vehementer inflammet. Quam 
religiose, quam graviter, quam multis, inviolatam mu- 
lieres inter, ac viros fidem, ac mutuum amorem, libe- 
ris iu Parentes, ac natu Maiores obsequium , atque ob- 
servantiam, Parentibus in liberos indidgentiam, famidis 
in dominos obcdienliam, Dominis in famulos benignita- 
tem, ac temperantiam, civibus in Magistratus reveren- 

tiam, ac limorera, Magistratibus in cives benevolentiam, 
quae cuique debentur officia , studiosissime persolvenda 
insinuet, inculcet, iniungat. Quae sane omnia, si aliqua 
dumtaxat ox parte servarentur, neque discordiarum da> 
mores, ac lamentationes domesticos intra parietes exau- 
direntur, neque in foro dolus, ac fallaciae dominareutur, 
neque in compitis licentia grassaretur, neque seditionis 
incendio castra conflagarent. Nullas latronum insidias , 
nulla itinerum pericula , nullam bellorum vastitatem , 
non ambitiosorum potentiam, non avarissimorum homi- 
num acerbissimam cupiditatem, non maleferiatorum ef- 
fracnatam audaciam, neque alia id genus mala, quibus 
magnopere conflictamur, timeremus; omni- autem in lo- 
co, ac sede pacem, tranquillitatem, otium, concordiam- 
que maximam haberemus. Atque ab ea saue fuit cau- 
sa, cur praeclarissimum illud Christiani nominis lumen, 
et ornamentum Augustinus gravissimam hanc sententiam 
sempiternae sacculorum memoriae commendarit: Proinde 
qui doctrinam Christi adversam dicunt esse reipubli - 
cae , dent exercitum talem , quales doctrina Chi'isti 
esse milites tussit : dent tales provinciales , tales ma- 
ritos, tales coniuges , tales parentes , tales filios , ta- 
les dominos , tales servos, tales reges, tales iucUces , 
tales denique debitorum redditores, et exactores ipsius 
fidei , quales esse praecepit doctrina Christiana : et 
audeant eam dicere adversam esse respublicae , imo 
vero dubitent eam confiteri magnam , si obtemperatur , 
salutem esse reipublicae (a). Quod , ut planius digno- 
scamus, ipsummet, quaeso, divinarum legum sanctissi- 
mum volumen inspieiamus. Non potest profecto illud,, 
no carptim quidem delibari, quin singulis quibusque pa _ 
gcllis ab omni vel levissima sceleris foeditate protinus 
(a) Episl. I ad Marceiiioum. 

abhorreas, atque ad institiam, temperantiam, continen- 
tiam, charitatem, malorum tolerantiam, iniuriarum obli- 
vionem , enixam legum obedientiam , ad universam in 
summa morum sanctitatem vehementer inciteris, et com- 
ponaris; tanta inde gratia, et suavitas, tanta persuasio- 
nis vis , et efficacitas emanat ! In eximiis illis Sapien- 
tiae , Proverbiorum , Ecclesiastae , et Ecclesiastici , ut 
de caeteris taceam sacris codicibus , quanta ad cunctos 
vitae gradus , et rationes accomodata conducibilium ro- 
rum cognitio! quot saluberrimae ad humanarum aegritu- 
dinum sananda vulnera praescriptiones ! quot ad virtuti 
obluctantis naturae acuendam tarditatem , praeacuti vo- 
luti stimuli, efficacissimae voces, et cohortationes I Evan- 
gclio autem, praeterquam quod nomine ipso suo amplis- 
sime commendatur, cum ab ipsissima divina Sapientia o 
summi Numinis mente haustum , et expressum ad nos 
sit coelitus allatum, nihil prolecto praeclarius, nihil prae- 
stabilius , nihil divinius cogitari , aut affirmari potest. 

Quid vero D. Pauli meritissimo Gentium Doctoris nomine 
nuncupati, quid Petri, et Iudae, cl Iacobi pretiosissimas, 
vereque aureas epistolas commemorem ? Ecquis eas si 
vel unum, aut alterum summatim excurrat caput , offi- 
cii, honestatis, gravitatis, amoris plenissimas non depre- 
hendat ? Ecquis- vitiis radicitus exlirpandis, virtutibus in 
animis inserendis, moribusque apprime conformandis mi- 
rifice comparatas non experiatur? Ecquis eloquendi sua- 
vitate, rationum gravitate, documentorum copia, ac prae- 
stantia non suspiciat, et admiretur ? Ileic vero , quam- 
quam opportunus fortasse inciderit locus, ne mea tamen 
longe , laleque pervagetur oratio , non sum praedicatu- 
ras egregios Christianae Religionis Philosophos , erudi- 
tione , et sanctimonia excellentes Doctorcs , ac Patres , 
cum quibus nihil profecto commune habent et Platones, 

et Aristoteles, aliique pervetustae antiquitatis laudatis- 
simi philosophorum principes, qui non rutilem, ac va- 
nam quamdam aeqjie, atque illi, sed solidam, sinceram, 
fructuosam tradunt sapientiam , quamque suis mellifluis 
scriptis consignarunt , plenis eam faucibus hauriendam 
lectoribus donant felicitatem. Equidem, ut de me aperte 
conlilcar, quoties aut Scripturae sacrae , aut alicuius e 
Ductoribus illis, ac Patribus iu fortuitam quoque incidam 
lectionem , tautam inde voluptatem percipio , adeoque 
mentem afficior, ut caetera continuo i>oenileat, unamque 
toto animo, et studio omni expetendam virtutem, ea vero 
excepta, nihij magnopere in vita requirendum constituam. 
Sed agite nunc, Auditores, considerate, et vobiscum una 
reputato non Aegyptiorum modo, Assyriorum, ac Medo- 
rum , sed et ipsarum caeteris humaniorum Athenarum, 
ac Romae monstrosas , omnique superstitionum genere 
abundantes religiones; sapieutissimas illas , quales apud 
omnes existimatae sunt, a Solone, Lycurgo, Numa Pom- 
pilio perlatas leges , Romanorum Augurum , ac Pontifi- 
cum scita, consulta, decreta omnia diligenter inspicite, 
si forte vel cum uno quotocunque c sanissimis beno , 
beateque vivendi nostrae Religionis principiis aut excel- 
lentia , aut utilitate valeant comparari. Ut mendaciis , 
et inaniis constant universa ! universa turpitudinis , er- 
rorum, impietatis, et si quid gravius affirmari potest, 
ad satietatem, et fastidium plenissima snnt 1 Nulla in il- 
lis modestiae, nulla pudoris , nulla continentiae ratio. 
Obscoena, et crudelissima ad oblectationem spectacula, 
impia, et exitiosa ad gloriae cupiditatem concessa bel- 
la, ingeniosa ad latrocinii exercitationem laudata furta, 
promiscua ad libidinem connubia , impudicae permissae 
saltationes, et alia de hoc genere innumerabilia, quae ne 
uominem quidem, loci huius auctoritas facit. Illud vero 

non modo cognitu, sed et auditu teterrimum est , inlio- 
neslissima Diis ip6is, ut lionestarentur , et quodammodo 
scelera consecrarentur, afficta dedecora, maodmisque im- 
pudentia dedicata caeremoniis. Atque cx impurissimo 
islhoc viliorum fonte in gentes eas omni iam iniquitate 
repletas derivatae illae sunt insignes morum depravatio- 
nes, vivendi intemperantia, inauditae libidines, nefariae 
proditiones , clandestinae ad aliorum perniciem molitio- 
nes , intoleranda tyrannorum impotentia , acerbissimae 
Magistratuum rapacitates, acerrimae principes inter de im- 
perio contentiones , in mutuas suiipsorura caedes arma- 
tus, alquo incitatus civium furor : confusa, et permixta 
divina, atque humana iura omnia, et bclluis quoque abo- 
minata llagitia. Verum , ut aliena, et vetustate a nobis 
satis remota dimittamus, quid , obsecro vos , Auditores 
ornatissimi, quid superioribus nostris temporibus religio- 
sissimam antehac, atque adeo florentissimam Hispaniam, 
quid Europae universae pulcherrimas regiones , et Ho- 
rnam imprimis , (pio totius terrarum orbis improbitas , 
atque perversitas compulsa demum fuit, contagioso vo- 
luti lentatas morbo afflixit, vexavit, labefactavit? Chri- 
stianae Religionis contemptus. Quid cessantes populos ad 
tumultus , et intemecinas seditiones excitavit ? quid in 
constitutas lege potestates , ac Magistratus civium fu- 
rorem accendit? quid ad perniciem, et exitium dexteras 
armavit ? Christianae Religionis contemptus. Quid libo- 
rorum, ac parentum animis insitam a natura charitatem 
dissolvit , aliosque ab aliis in longe diversas terrarum 
plagas miseros , cl aerumnosos abduxit ? Quid affinium, 
et propinquorum , quid ordinum caeterorum coniunctio- 
nes maximas dissociavit? Christianae Religionis contem- 
ptus. Quid sceleratissimorum audaciam, quid levissimo- 
rum hominum temeritatem corroboravit ? quid iuventuti 

ad licentiam, ad ininriam , ad impietatem praetulit fa- 
cem ? Christianae Religionis contemptus. Quid ad priva- 
torum impune diripiendas fortunas flagitiosam latronum 
incitavit manum ? quid opulentas , oplimeque fundatas 
familias disiecit , ac profligavit ? Christianae Religionis 
contemptus. Quid denique ad divinas, atque humanas ne- 
gligcndas , perfringendasque leges , ad omnia Maiorum 
■ extinguenda instituta quam maxime valuit? quid per agros 

i vastitatem, per amoenissimas civitates civili sanguine re- 

i dunduntes solitudinem disseminavit? Idem Religionis con- 

t temptus. Prius enim, quam tanta malorum colluvies in 

j societatem irrumperet, et miserrime baccharetur, quid 

► impii, quid scelesti, quid portentosi in Sacrosanctam no- 

s slram Religionem novarum, ac meliorum rerum excel- 

i lenies artifices, atque instauratores excogitarint , et ef- 

. futicrint, quam occultam Illi sint pestem machinati, cum 

probo ipsi per vos noveritis , ne commemorando obdu- 
cta nondum vulnera cogar refricare, sinite me praete- 
rire. Sed iam tempus est, ut ingenuis de litteris, scien- 
tiisque universis quam praeclare nostra merita sit Re- 
ligio, quoniam latius evagari temporis angustiae non pa- 
tiuntur, summatim videamus. Quid ? ut omittam poten- 
tissiinam , et flexianimam virtutem illam , quae unius 
illius propria est, rudes nempe puerorum animos natu- 
rali spoliatos rusticitate emollire, mitigare, ac praepa- 
rare :ul quaccunque bona semina percipienda, quae ad- 
ulta uberrimos fructus ferant , qua sane ratione summa 
litterarum moderatrix rectissime illa potest appellari; ut 
amplissima, et honestissima omittam praemia, quibus eas 
ab ipsis suis incunabulis perpetuo excitavit, aluit, am- 
plificavit ; quod adhuc illae vivant, quod vigeant, quod 
magno in lionorc apud omnes gentes habeantur ; totum 
id , totum , inquam , Christianorum Religionis muneris 

fuit, ac largitatis. Cum enim ab irruentibus magno cum 
impetu barbarorum copiis exagitarentur, ac nullus ubi- 
que gentium daretur consistendi, et quiescendi locus, nou 
alibi profecto, quam intra munitissima Religionis clau- 
stra perfugium, tutamen, ac praesidium invenerunt, ubi 
certum, atque perpetuum collocarunt divitiarum suarum 
domicilium. Ab omni vero Christianae rei memoria per 
viros eximia ingenii capacitate praecellentes , otio ma- 
ximo, summa sedulitate, induslriaque expolitae, et ela- 
boratae midto illustriorem, quam a suis acceperant au- 
ctoribus, dignitatem, atque splendorem sunt consecutae. 
Ab augustissima demum summi Numinis, et virorum im- 
mortalium laudatione , ab sanctissimorum mysteriorum 
procuratione, ab doctrinarum maximarum tractatione sum- 
mum attigerunt gloriae fastigium , et nunquam occasu- 
rum sibi decus arrogarunt. Nihil autem de pictura, at- 
que aliis de bonis artibus dicam, quae Christianae Re- 
ligionis beneficio ab impudentia, ab impietate, a turpi- 
tudine , quas o vana Deorum superstitione susceperant 
foedissimas labes, ad pudorem , sinceram pietatem, at- 
que honestatem revocatae incredibilem existimationem, 
atque immortalitatem sibi , atque artificibus suis conci- 
liarunt. Te unam hoc in loco, ubi mea maximo trium- 
phat, et exsultat oratio, te fortunatissimam , et peren- 
nem artium bonarum parentem, altricem, vindicem, ac 
diligentissimam custodem, te, Roma, testem appello: tu 
certe innumerabilium martyrum sanguine, et pretiosis- 
simis reliquiis longo clarior , atque gloriosior modo al- 
fulges, quam occisorum olim regum, ac devictarum na- 
tionum spoliis decorata quondam effulgebas : tu Chri- 
stianae Religionis sanctimoniae, atque magnificentiae quan- 
tum debeas , tot augustissimae Basilicae , tot sumptuo- 
sissima templa, tot pietati posita praeclarissima rnouu- 

menta , in quibus cum auri, atque argenti copia , cum 
pulcherrimarum gemmarum splendore operum varietas, 
atque artis excellentia certare videntur , luculentissime 
attestantur: attestantur elegantissimae, et adhuc spiran- 
tes ingeniosorum opificum manu ad miraculum expres- 
sao imagines , atque effigies: tu ceteras orbis regiones 
universas quod artium praestantia , et monumentorum 
multitudine longo superas intervallo, quod ab extremis 
terrarum partibus non frequentes modo populi ; sed et 
gravi cum apparatu principes, ac potestates te propius 
spectatum isthuc, et veneraturi conveniant , non regum 
certo illorum, atque imperatorum tuorum ventosae am- 
bitioni potius, quam summorum Pontificum liberali lati, 
vereque praedicandae munificentiae debes acceptum re- 
ferre. Pacifici namque isti tibi veluti noti Salomdncs exti- 
terunt, qui non ad vanos rumnsculos populares aucupan- 
dos, verum ad maius summi, et unius Dei, suaeque Re- 
ligionis decus, atque incrementum, in eo snam omnem 
gloriam, studia, cogitationes, mentem denique omnem 
collocarunt, ac defixerunt, ut novis in dies , atque illu- 
strioribus to condecorarent ornamentis. At, si cui post 
Illud Romanorum Antistitum splendidissimum lumen , 
litterarum, omniumque scientiarum, ac bonarum artium 
minime ineptum adserlorem c generosis tuis Leonibus 
decimum, si cui magis, o Roma, debes, Pio IX, cuius 
felicissimis auspiciis delectaris, profecto debes, qui de- 
cessorum suorum, et memorati Leonis prae caeteris in- 
dolem, ac sollicitudinem aemulatus, quam acri, quam- 
que pertinaci contentione tibi , tuaeque utilitati , atque 
amplitudini adlaboret, tute magis existimare potes, quam 
nos oratione compleeti. Praeclara, et commendabilia plane 
sunt pro tua gloria sempiterna Illius cogitata, incoepta, 
absoluta, et perfecta ; sed praeclarius, et commcndabi- 

lius multo, quod suspiciunt praesentes, posteri obstupe- 
scent, quod nullae temporum iuiuriae, nullae rerum vi- 
cissitudines , nulla poterit vetustas abolere, pracslanlis- 
simum illius pontis opus est, quo super exlructo Albar 
nus , atque Aricinus montes , vastissima , altissimaquc 
interiecta valle , distantes tam apto , tam affabre , tam 
belle coniungunlur , ut nihil magis : cuius tanta, adeo- 
que implexa, et elaborata est operum varietas, ut ocu- 
lis intueri, et cogitatione admirari quidem j>ossis; ver- 
bis autem exprimere, et laudibus exaequare non possis. 
Quamobrem gaude, tibique vehementer plaude , o vera 
nunc gentium domina, fortunata Roma, deque tanta ma- 
gnificentia munificentissimae tuae parenti, Christianae Re- 
ligioni gratulare. At vos, aestimate, si potestis Auditores, 
Seminariorum, et Collegiorum sacrorum , quae pietate, 
ac litteris informandae iuventnli sunt passim apud omnes 
gentes destinata , incomparabiles utilitates. Cum eniin , 
ut sapienli9simus rerum aestimator, Tullius opinabatur, 
nullum maius , meliusque reipublicae munus afferre 
possimus , quam si docemus , atque erudimus inventu- 
tem , potest ne quidquam Seminariis', aliisque epheboeis 
humanae societati utilius , praeslabiliusquo excogitari 't 
Ego quidem profecto sic ea mihi animo fingo , et con- 
templor, ut communita, et obsepla quaedam viridaria, 
quibus novelli, ut ita dicam, surculi, teneriores consiti 
puelluli diligenti idoneorum ministrorum opera , atque 
industria quotidie excoluntur, educantur, et ab omni tum 
contagiosi aeris vitio , tum malarum bclluarum incursu 
religiose custodiuntur, donec sensim sine sensu adolescant, 
inque magnas evadant arbores , quae in latissimam de- 
mum Societatis terram non ad ornatum magis , quain 
ad utilitatem transferantur. Et mea quod a veritate mi- 
nime abhorreat oratio, sanctissimos, ac doctissimos, Eo 


25 

clesiae Sacerdotes, praestantes philosophos, classicos qua- 
cunque de re, ac materia scriptores, sapientes magistratus, 
magnique nominis iurisconsultos, diligentes patresfamilias, 
egregie cordatos homines, et singulari virtute cives explo- 
ratum cunctis est, e Seminariis prodiisse. Sed non minoris 
fortasse , quin multo pluris, ut ego sane, et optimi quique 
arbitrantur, illa facienda sunt commoda, quae iu humanam 
societatem c Religiosis familiis singulos in dies derivan- 
tur. Quarum aliae in asperrimorum montium verticibus 
aut angustis coenobiorum cellulis ab hominum consortio 
sponte sua separatae hi silentio, atque squalore, summa- 
que asperitate miseram trahentes vitam in eo sunt to- 
tae, ut nocturnis, ac diurnis precationibus divino numine 
exorato, publicas , ac privatas averruncent calamitates. 
Aliae contra urbes, agros , oppida , pagos , atque vicos 
per nives, ac pruinas nulla unquam deterriti rerum dif- 
ficultate peragrantes ad vilia ex animis radicitus extra- 
henda , corruptelas excidendas , moresque componendos 
manibus, pedibusque contendunt. Aliis praeclarum illud 
unum opus est , gravibus , et exitialibus etiam morbis 
implicatis nou sine summo vitae periculo noctes, ac dies 
praesto esse, omnibusquo sive ad morborum curationem, 
et levamentum, sive ad animorum consolationem , qui- 
bus indigent rebus, et iis praecipue, quae ad brevi mo- 
rituros spectant, abunde providere: aliarum sanctissimum 
munus est pauperiorum, ac tenuiorum tenellos , et va- 
gantes liberos colligendi, nnllaquo prorsus suscepta raer- 
cede litteris , ac pietate informandi : aut e plano , ant 
e superiori loco sacris liabitis concionibus , quae fidei 
Christianae, quae pietatis, quae cuiusque officii sunt , po- 
pulis passim edocendis sese aliae penitus dovoverunt: ea 
obstringit alias summa Religio, atque ardentius charita- 
tis studium, ut gravissima sub Turearum, et Saraceno- 

rum servitote gementes homines impenso persoluto pre- 
tio, seque interdum melipsis in vincula suffectis optatae 
restituant libertati : alias vero, ut procellosa, et pericu- 
losissima maria praetergressi fame, siti, frigore, aestu, 
atque aliis innumerabilibus aerumnis oppressi, at minime 
defatigati diversissimas clfcratarum gentium adeant re- 
giones, cumque fidei Christianae notitia , et sacrosanctis 
mysteriis animorum quoque culturam , et civilem affe- 
rant humanitatem. 0 singularem , ac divinam Cbristiar 
nae Religionis virtutem, et potentiam ! 0 nulla satis elo- 
quentiae facultato hactenus collaudatos, neo unquam col- 
laudandos perennes utilitatum fontes ! Verum quibus be- 
nevolentiae studiis prosequemur, quibus illustrem Loio- 
laeam Societatem pro eo, ac digna est, laudibus effere- 
mus? Quae sciunctas nimirum, ac diversas religiosorum 
aliorum in se unam susceptis paries , atque officia , et 
constantissima peragit contentione , et mirifica absolvit 
felicitate. Quae sanctissimi, ac slrenuissimi ducis Ignatii 
auspiciis adversus importuna errorum portenta, et con- 
fertas vitiorum catervas adeo forti , et magno impetu 
singulas ferine in horas decertat, ut uullibi ea tuto con- 
sistere patiatur. Quid ea pro publicis utilitatibus labo- 
riosius, quid magis sollicitum, quid magis exercitum fin- 
gi, aut dici potest? Quaenam est vitae ratio, quodnam 
hominum genus, quod per eam diligentissime non exco- 
litur, et exercetur? Ea videlicet ad triremes damnatis, 
et carccribus mulctalis adest ad solalium, et poenarum 
molestias emolliendas: illius propriae, et peculiares sunt 
partes per sacras conciones, et pias, assiduasque exer- 
citationes cuiuscunque gradus, et conditionis animos, ac 
mentes ad virtutem formare, et mores expolire : illius 
et laicornm, et clericorum gymnasia moderari, nobiles 
ephebos ad humanitatis studia , ac pietatem instituere 

oeterosque de populo puellos, atque adoloscentes erudi- 
re. 0 mihi , cum Neapoli commorarer , o quam bonis 

omnibus gratum, quam iucuudum , quam suave accidit 
quotidie spectaculum e divi Sebastiani dicato musis do- 
micilio alacrium puerorum, tironum veluti o Martis pa- 
laestra prodeuntium militum multitudinem intueri. De 
litteris autem, atque scientiis per homines eos, ut eru- 
diti norunt universi, non mediocriter illustratis, quoniam 
ad exitum properamus , nihil dicam : nihil de integris 
terrarum ultimarum gentibus, ac nationibus dicam, quas 
per omnem tempestatem, singulari quadam instituti sui 
ratione, cum ex efferatis, et immansuetis bclluis huma- 
nissimas , et mansuetissimas olfecissent , et Christi im- 
perio, et societati humanae adiunxerunt. Istinc, respon- 
dete mihi , si qui adestis , o praeclari melioris rerum 
status effectores, istiuo perniciosi otiosorum greges? Isline 
insatiabilium boltuonum turba? Isline intolerandum so- 
cietatis pondus? Istinc iniquissimis contumeliis appeten- 
di ? publicis diris devovendi ? ab hominum consortio per 
summam iniuriam exterminandi ? En quo vecordiae tan- 
dem humanitatis nescia humardtariorum nostrorum cha- 
ritas progressa est ! En quo amentiae processit prodi- 
giosa sapientium nostrorum philosophia! en quo tandem 
aliquando recidit illustris ille crepantibus buccis iactita- 
Uib progressus ! Sed iam cum his furiis, et facibus cum 
his, inquam, exitiosis Societatis portentis stomachari de- 
sinamus. Ad te potius, Amplissime Praesul, postremam 
orationem hanc meam delleetero tantisper patiarc , ac 
do tua impensa, constantique sollicitudine in Chrisliauao 
Religionis tuenda, augendaque dignitate me libi ex ani- 
mo gratulari : de qua sane, cum meridiat» luce clariora 
ipsa per sc opera copiose eloquantur, ac testificeulur , 
tacendum omnino mihi est. Vos vero, qui secundum ab 

Antistite tenetis perboooriGoum locum , vos lectissima 
Ecclesiae lumina, illustrissimi Canonici, obsecrabo, obto- 
staborquo, illius tanta in re sedulitatem, quantum in vo- 
bis est, et opera, et fidelioribus consiliis adiuvetis. Ho- 
nestissimis vitae exemplis, ac doctrinae salubritate, qua 
voce, qua scripto, qua publicis sermonibus, qua priva- 
tis collocutionibus passim grassanlem oppugnetis opinio- 
num perversitatem, atque iis, quae per oceultam frau- 
dem ab insanissimis philosophis Religioni inusta sunt, op- 
portunam vulneribus medicinam faciatis. Yos quoque adole- 
scentes optimi, qui ad omne optimarum artium genus, om- 
nemque probitatem in booce Seminario, concluso velut in 
hortulo, educamini, precor, quaesoque, ut vigilantissimi 
pastoris, ceterorumquo moderatorum sollertiae, et quo- 
tidianis curis obsequentes maxima, qua potestis, animo- 
rum contentione in ea studia, in quibus estis, inoumba- 
tis, ut, a vobis quod vehementer expectant, navitate ve- 
stra Religioni , ac patriae consulere , et prospicere ali- 
quando possitis. Yos demum religiosissimi, mihique ca- 
rissimi Aversani , quos silentio praeterire magna mihi 
religio foret , vos et qui nobiles estis , et qui virtute, 
atque ingenio nobilitatem potestis consequi, ad eam ra- 
tionem, quae sincerae, et immortalis landis, honoris, et 
amplitudinis plena est, cohortabor. A patribus acceptam 
pulcherrimam avorum Religionem, a qua semper optime 
stetistis, studiosius in dies complectimini, excolite, ama- 
te, liberis , ac famulis vestris insinuate , factorum , ao 
dictorum sanctitudine ceteris omnibus comprobate. Nam- 
que ab hac una Religione publica, et privata pax, tran- 
quillitas, otium , incolumitas , salus , et bona universa, 
quao beatam efficiant vitam, proficiscuntur, amplifican- 
tur , quam diutissime conservantur. Religio patrimonia 
fortunat, secundas res ornat, adversis perfugium, et so- 

latium praebet : Religio aetatis vitio levem , atque ad 
temeritatem pronam adolosccntiam ad virtutem inclinat, 

ot confirmat, senectutis molestias abstergit, ac solatur, 
iustos , et sapientes facit magistratus ; si nobiscum una 
pernoctet , peregrinetur , rusticetur Religio , si cura ca 
fecerimus semper, iucundos , ac tranquillos dormiemus 
somnos , laetos , et incolumes transigemus dies , neque 
latronum insidias, neque bellorum tumultus, neque pe- 
riculorum casus, neque alias malorum tentationes expe- 
riemur. Auspicatissimum, quaeso vos, Auditores orna- 
tissimi, Regem nostrum, cuius humanissima cum indul- 
gentia singulari civitas isthaec perpetuo certavit fide , 
atque obsequio, Febdinahdum H. P. A. F. tum virtutum 
aliarum, tum vero maxime Religionis exemplar respi- 
cite, atque intuemini. Qui, ut primum cepit regni gu- 
bernaculum, cum id probe intellexisset , regnorum sta- 
bilitatem uno Religionis praesidio contineri, in eam ac- 
curandam , atque illustrandam suos omnes tam acriter 
intendit nervos , nihil ut acrius , nihil dici possit con- 
tentius. Longum profecto, atque in orationis exitu im- 
portunius, molestiusque esset , vel a fundamentis exci- 
tata, vel instaurata, regiaque munificentia instructa tem- 
pla, locupletata Ecclesiarum sacerdotia, amplissimis af- 
fectos honoribus, ct largitionibus praesules, ac sacerdo- 
tes, perutiles Religionis libortati, atque utilitati condi- 
tas leges , et alia permulta piissimi Regis praeclaro 
facta, ac dicta commemorare. Ecquid unquam aut ipso 
per se, aut per alios e Religione novit esse, quod non 
susceperit continuo , utque celerrime absolveretur , ac 
perficeretur, non summa ope adnixus est? Nullum plane 
industriae reliquit locum, nihil praetermisit , quo longe 
integerrima, oplimoquc in gradu staret , et magis , ac 
magis in suo regno floreret Religio. At contra Religioni 

verius; quam suae ipsius virtuti, et consilio, quam mi. 
litum suorum armis, atque fidelitati et ipse, et universi 
dos debemus , quod adhuc regnat , quod incolumis re- 
gnat , quod summa civium voluntate regnat. Si ex illo 
tetro, periculosoque bello, quod paucis adbinc annis pe- 
stilentissima veluti lues cunctam correptam Europam di- 
laniavit, ac vastavit, minimam, aut exiguam hoc regnum 
contraxit labem, si perditissimorum hominum in caris- 
simum Regis caput, ac luctuosam nostrum omnium per- 
niciem districtos saepe gladios declinavimus , si exter- 
nos , nc domesticos cogitatos evasimus furores , ab una 
inquam Religione praeclara haec merita repetenda sunt 
omnia. Illius beneficio assignandum prorsus est , quod 
occultae in tempore coniurationes detegerentur , et oc- 
cuparentur, iniqua opprimerentur consilia, fraudes dis- 
siparentur, conatus reprimerentur, novisque impendenti- 
bus malis, opportunis ubique initis rationibus, occurre- 
retur. Quae cum ita sint de tanto , tamque excellenti 
Christianae Religionis dono nobiscum una summopere 
gaudeamus , et certissimum habeamus , quamdiu eam 
firmo tenuerimus gradu, cunctas humauarum rerum vi- 
cissitudines minime formidandas nobis esse : divino Ea 
namque, praesentissimoque numine roboratur, et prae- 
clarissimo constat humani generis Servatoris promisso, 
nullas utcumque hacchantium adversariorum opes adver- 
sus fiam pnevalituras. 

epigrammata tria 


i. 

-i . • 

Undatam immenso submersis gurgite terris, 
Brutorum , atque hominum dum genus omne 

Arca > iubente Deo , fabricata est , una salutem 
Optatam paucis quae tulit inter aquas. 

Nos quoque diluvies iactat vesana malorum , 
Quae miseris caedes , exitiumque parant. 

Arca est Rclligio Christi, superare tumentes 
Si fluctus cupis, huc perfuge, tutus eris. 

II. 

Aequora tuta secat, clavo ducente, sub undas 
Clave orbata ruit protinus acta rates. 

Vita rati similis, quam mille pericula versant, 
Relligio at Christi lirmat, et una regit. 

Hac duce, quo tendis, portum securus adibis, 
Debebis ventis hac sine ludibrium. 

ni. • 

Quos dedit ipee Deus , rttus gens sancta vetustos 
Diun coluit , cunctis floruit aucta bonis : 

Pugnantes circum gentes , regesque subegit , 

E domitis victrix hostibus usque redit. 

At simul affulsit terris , duce , et auspico Christo , 
Relligio , cuius lex vetus umbra fuit , 

Concidit extemplo miseris oppressa ruinis , 

Christo quod renuit subdere dura caput. 

Hactenus infelix certa sine lege vagatur 
Longius a patriis dissociata focis. 

Iam sapite Isacidae , Christo vos dedite , vestro 
Errorique nova ponite lege modum. 

Iunge re namque homines, iunctos servare potenter 
Illius est unum Relligionis opus. 

